gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7957, del 13-01-2017 (2016/9936)

Notificació de la interlocutòria dictada en el procediment de mesures provisionals coetànies número 473/2016.
-------------------------------------------------------------------------------------------------------------

### Dades del document

Número de DOGV
:   7957

Data del DOGV
:   13-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9936


Organisme emissor
:   Jutjat de Primera Instància número 26 de València

Tipus de document
:   Anunci

Notificació de la interlocutòria dictada en el procediment de mesures provisionals coetànies número 473/2016. [2016/9936]  
Que dicta: Alicia Ordeig Rabadán, lletrada de l'Administració de Justícia del Jutjat de Primera Instància número 26 de València.  
Judici: peça de mesures provisionals coetànies número 000473/2016.  
Part demandant: Montserrat Asensio Merchante.  
Part demandada: Stefano Smiraglia.  
En el judici a què es fa referència s'ha dictat la resolució que té el text que, literalment, és com segueix:  
  
«Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació de la Interlocutòria número 414/2016 a Stefano Smiraglia.  
Dispose  
Estime de forma parcial la modificació provisional de mesures de la sentència de divorci, de data 25 de febrer de 2010, dictada per aquest jutjat, instada per Monserrat Asensio Merchante contra Setefano Smiraglia, i modifique les mesures vigents únicament pel que fa al règim ordinari de visites del progenitor no custodi que, en períodes lectius, podrà tindre el seu fill en companyia seua els caps de setmana alterns, al qual replegarà al col·legi els divendres a les 16.30 hores i el reintegrarà al domicili matern els diumenges a les 20.00 hores. Aquesta mesura romandrà vigent fins que es dicte sentència en el procediment de modificació de mesures que es troba en tramitació o fins que aquest procediment finalitze per una altra causa.  
Tot això sense fer declaració sobre costes processals.  
Contra aquesta resolució no es pot interposar cap recurs.  
Així ho disposa, mana i firma Mercedes Miñana Arnao, la magistrada jutgessa de Primera Instància número 26 de València. En done fe.»  
  
L'estenc jo, la lletrada de l'Administració de Justícia, per a fer constar que aquest edicte s'ha fixat en el dia d'avui al tauler d'anuncis. En done fe.  
  
València, 12 de desembre de 2016.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8011, del 30-03-2017 (2017/2582)

Correcció d'errades de la licitació número MY16/IDF/S/7. Equip de detecció de defectes per ultrasons per a materials de compòsit.
---------------------------------------------------------------------------------------------------------------------------------

### Dades del document

Número de DOGV
:   8011

Data del DOGV
:   30-03-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/2582


Data del document
:   23-03-2017

Organisme emissor
:   Universitat Politècnica de València

Tipus de document
:   Correcció d'errades

Anàlisi jurídica

 Descriptors 

:   * contracte de subministraments

Correcció d'errades de la licitació número MY16/IDF/S/7. Equip de detecció de defectes per ultrasons per a materials de compòsit. [2017/2582]  
Resolució del rector de la Universitat Politècnica de València per la qual s'anuncia la correcció d'errors de l'anunci publicat en el Diari Oficial de la Generalitat Valenciana número 7731, d'1 de març de 2016, pàgina 4705, que es refereix a la licitació número MY16/IDF/S/7 l'objecte de la qual és l'equip de detecció de defectes per ultrasons per a materials de compòsit.  
  
En el punt 11, altres informacions:  
On diu:  
«Expedient cofinançat en un 50 % d'acord amb la Resolució de 5 de novembre de 2013, de la Secretaria d'Estat d'Investigació, Desenvolupament i Innovació, per la qual s'aprova la convocatòria per a l'any 2013 del procediment de concessió d'ajudes corresponents al Programa estatal d'investigació, desenvolupament i innovació orientats als reptes de la societat, en el marc del Pla estatal d'investigació científica i tècnica i d'innovació 2013-2016 (programa 463B).»  
Ha de dir:  
«Expedient cofinançat pel Fons Europeu de Desenvolupament Regional (FEDER) DPI2013-44602-R (MINECO/FEDER, UE).»  
  
València, 23 de març de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7954, del 10-01-2017 (2016/9788)

Notificació de la sentència dictada en el procediment ordinari número 1548/2012.
--------------------------------------------------------------------------------

### Dades del document

Número de DOGV
:   7954

Data del DOGV
:   10-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9788


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1548/2012. [2016/9788]  
En aquest procediment ordinari número 1548/2012, seguit a instàncies de José Manuel González Martínez contra Emporio Gold Cars, SL, s'ha dictat la sentència que, literalment, és com segueix:  
  
«Procediment ordinari número 001548/2012  
De: José Manuel González Martínez  
Procuradora: Mercedes Viñado Bonet.  
Contra: Emporio Gold Cars, SL.  
Procurador/a: -  
Sentència número 000065/2015  
Castelló de la Plana, 20 d'abril de 2015  
Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana, he vist aquestes actuacions de judici ordinari sobre reclamació d'una quantitat, seguides davant d'aquest jutjat amb el número 1548 de l'any 2012, a instàncies de José Manuel González Martínez, representat per la procuradora Mercedes Viñado Bonet i assistit pel lletrat Emilio Vea Ruiz, contra la mercantil Emporio Gold Cars, SL, en situació processal de rebel·lia.  
Dispositiva  
Estime de forma parcial la demanda interposada per José Manuel González Martínez, representat per la procuradora Mercedes Viñado Bonet, contra la mercantil Emporio Gold Cars, SL, en situació processal de rebel·lia, i condemne l'esmentada mercantil demandada a abonar al demandant la quantitat de sis mil huit-cents trenta-tres euros amb cinquanta-cinc cèntims (6.833,55 ?), més els interessos per l'esmentada quantitat produïts des de la data de la interpel·lació judicial i fins a fer-ne el pagament complet.  
No pertoca efectuar una especial imposició de les costes causades en la tramitació d'aquest procediment.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació, cosa que, si escau, s'haurà d'efectuar davant d'aquest òrgan judicial dins dels 20 dies següents a aquell que es notifique aquesta sentència (art. 458 LEC, en la nova redacció que en fa la Llei 37/2011, de 10 d'octubre).  
Porteu l'original al llibre de sentències.  
Aquesta és la meua sentència, de la qual expediu un testimoniatge i incorporeu-lo a les actuacions, que pronuncie, mane i firme, Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana.»  
  
I atés que el demandat, Emporio Gold Cars, SL, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 20 d'abril de 2015.- La lletrada de l'Administració de justícia: Soledad Juan Ruiz.
Diari Oficial de la Generalitat Valenciana


Sumari del DOGV 7958, del 16-01-2017 (2016/9959)

Notificació de la interlocutòria dictada en el rotlle d'apel·lació número 801/2016.
-----------------------------------------------------------------------------------

### Dades del document

Número de DOGV
:   7958

Data del DOGV
:   16-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9959


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 801/2016. [2016/9959]  
La Secció Sisena de l'Audiència Provincial de València ha dictat en el rotlle d'apel·lació número 801/2016 la resolució que té l'encapçalament i la part dispositiva que són com segueix:  
  
«Audiència Provincial de València  
Secció Sisena  
Rotlle d'apel·lació número 801/2016  
Procediment execució hipotecària número 2/2014  
Jutjat de Primera Instància número 5 de Paterna.  
Interlocutòria número 472  
Presidenta: María Mestre Ramos.  
Magistrats:  
- María Eugenia Ferragut Pérez.  
- José Francisco Lara Romero.  
València, 2 de desembre de 2015  
La Secció Sisena de l'Audiència Provincial de València, integrada pels magistrats indicats al marge, ha vist aquest recurs d'apel·lació que s'ha interposat contra la interlocutòria de data 14 de juny de 2016. i que s'ha dictat en les actuacions la referència de les quals s'ha fet constar.  
Han sigut parts en el recurs, com a apel·lant, la part demandant en l'execució, Banco de Santander, SA, representada per la procuradora María Teresa de Elena Silla i assistida pel lletrat Manuel del Rosal Migoya, i, com a apel·lat, Lahbib Bardudi, que no ha comparegut en aquesta alçada.  
És ponent José Francisco Lara Romero, que expressa el parer del tribunal.  
Part dispositiva  
1. Desestimem el recurs interposat per Banco Santander, SA.  
2. Confirmem la interlocutòria objecte d'apel·lació.  
3. Imposem a la part recurrent les costes d'aquesta alçada.  
Procediu amb el dipòsit constituït per a recórrer d'acord amb la disposició addicional 15a de la Llei Orgànica del Poder Judicial.  
Aquesta interlocutòria és ferma.  
Quan pertoque, torneu al jutjat de procedència les actuacions originals, amb el certificat d'aquesta resolució perquè s'execute i es complisca.  
Així ho pronunciem, manem i firmem.»  
  
I perquè es publique en el Diari Oficial de la Generalitat Valenciana, a fi de notificar-la a la part incompareguda, demandada apel·lada Lahbib Bardudi.  
  
València, 13 de desembre de 2016.- La lletrada de l'Administració de justícia: Eugenia Rosa Martín Landete.
Diari Oficial de la Generalitat Valenciana


Sumari del DOGV 7997, del 10-03-2017 (2017/1961)

ACORD de 3 de març de 2017, del Consell, pel qual s'autoritza incrementar el límit per a comprometre despeses plurianuals a càrrec del capítol 2 del programa 612.10, Finançament i Fons Europeus, de la Conselleria d'Hisenda i Model Econòmic.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7997

Data del DOGV
:   10-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1961


Data del document
:   03-03-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 3 de març de 2017, del Consell, pel qual s'autoritza incrementar el límit per a comprometre despeses plurianuals a càrrec del capítol 2 del programa 612.10, Finançament i Fons Europeus, de la Conselleria d'Hisenda i Model Econòmic. [2017/1961]  
La Direcció General de Finançament i Fons Europeus té previst tramitar, a càrrec del capítol 2 del programa 612.10, Finançament i Fons Europeus, els contractes per a la verificació dels fons estructurals del període de programació 2014-2020 i del Projecte de suport al sector d'automoció de la Comunitat Valenciana, en el marc del Fons Europeu d'Adaptació a la Globalització.  
El límit previst en l'article 40.3 de la Llei 1/2015, d'hisenda pública del sector públic instrumental i de subvencions, per a comprometre despeses a càrrec de l'exercici 2018 resulta insuficient per a assumir aquestes despeses, per la qual cosa es planteja la necessitat d'incrementar-ho.  
Per to això, i en virtut del que disposa l'article 40.4 de la Llei 1/2015, d'hisenda pública del sector públic instrumental i de subvencions, el Consell, prèvia deliberació, en la reunió del 3 de març de 2017, adopta el següent  
  
  
ACORDA  
  
Autoritzar l'ampliació del límit quantitatiu que fixa l'article 40 de la Llei 1/2015, d'hisenda pública, del sector públic instrumental i de subvencions, per a assumir compromisos de despeses plurianuals a càrrec del capítol 2 del programa 612.10, Finançament i Fons Europeus, en l'exercici 2018 en els termes, que es detallen a continuació:  
  
  
Exercici Límit actual Límit modificat  
2018 1.340.724,00 1.504.358,09  
  
  
València, 6 de març de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8135, del 26-09-2017 (2017/8123)

Adjudicació i formalització del contracte número 191/2017. Subministrament i instal·lació de tres ecògrafs per al Servei de Radiologia del Departament de Salut Xàtiva - Ontinyent.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   8135

Data del DOGV
:   26-09-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/8123


Data del document
:   18-09-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * adjudicació de contracte administratiu
    * contracte de subministraments

Adjudicació i formalització del contracte número 191/2017. Subministrament i instal·lació de tres ecògrafs per al Servei de Radiologia del Departament de Salut Xàtiva - Ontinyent. [2017/8123]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expedient: Departament de Salut Xàtiva - Ontinyent.  
c) Número d'expedient: PA 191/2017.  
d) Adreça d'internet del perfil del contractant:   
http://www.contrataciondelestado.es  
  
2. Objecte del contracte  
a) Tipus: subministraments.  
b) Descripció: subministrament i instal·lació de tres ecògrafs per al Servei de Radiologia del Departament de Salut Xàtiva - Ontinyent.  
c) Divisió per lots i número: sí, 3.  
Lot 1. Ecògraf Doppler color de gamma mitjana HOnt.  
Lot 2. Ecògraf Doppler color d'alta gamma HXat.  
Lot 3. Ecògraf Doppler color d'alta gamma HXat.  
d) CPV: 33100000-1 Equipament mèdic.  
e) Acord marc (si és procedent): -  
f) Sistema dinàmic d'adquisició (si és procedent): -  
g) Mitjà de publicació de l'anunci de licitació: DOGV i perfil del contractant.  
h) Data de publicació de l'anunci de licitació: DOGV número 8062, de 14.06.2017.  
  
3. Tramitació i procediment  
a) Tramitació: ordinària.  
b) Procediment: obert regulació no harmonitzada.  
  
4. Valor estimat del contracte  
200.000,00 - (dos-cents mil euros) sense IVA.  
  
5. Pressupost de licitació  
Import net: 200.000,00 euros.  
Import IVA: 42.000,00 euros.  
Import total: 242.000,00 euros.  
  
6. Formalització del contracte  
a) Data d'adjudicació: 06.09.2017.  
b) Data de formalització del contracte: 07.09.2017.  
c) Contractistes i imports d'adjudicació:  
   
Lots CIF Adjudicatari Import IVA inclòs  
5 X-26824326 Toshiba Medical Systems, SA 43.999,23 -  
8 A-75188130 Toshiba Medical Systems, SA 74.869,96 -  
1 S-57863065 Toshiba Medical Systems, SA 122.164,88 -  
  
  
  
Xàtiva, 18 de setembre de 2017.- La gerent: Margarita Llaudes Llaudes. La directora econòmica: Concepció Albert Sabater. (R 22.07.2016, de la consellera de Sanitat Universal i Salut Pública).
Diari Oficial de la Generalitat Valenciana


Sumari del DOGV 8134, del 25-09-2017 (2017/8317)

Designació dels membres de la mesa de contractació permanent per a les licitacions del servei de bar cafeteria dels centres docents públics no universitaris de la província de València. Licitació número V02-2017.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8134

Data del DOGV
:   25-09-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/8317


Data del document
:   20-09-2017

Organisme emissor
:   Conselleria d'Educació, Investigació, Cultura i Esport

Tipus de document
:   Anunci

Descriptors 

:   * Conselleria d'Educació, Investigació, Cultura i Esport
    * contracte de serveis

Designació dels membres de la mesa de contractació permanent per a les licitacions del servei de bar cafeteria dels centres docents públics no universitaris de la província de València. Licitació número V02-2017. [2017/8317]  
Entitat adjudicadora  
a) Organisme: Generalitat Valenciana. Conselleria d'Educació, Investigació, Cultura i Esport.  
b) Dependència que tramita l'expedient: Direcció Territorial d'Educació, Investigació, Cultura i Esport de València, Secció de Gestió Economicoadministrativa.  
c) Número d'expedient: V02-2017.  
D'acord amb l'apartat 9 del plec tipus de clàusules administratives particulars per a les licitacions del servei de bar cafeteria als centres docents no universitaris de la Conselleria d'Educació, Investigació, Cultura i Esport, el director territorial d'Educació, Investigació, Cultura i Esport de València, en ús de les facultats delegades per la Resolució de 26 d'octubre de 2016, del conseller d'Educació, Investigació, Cultura i Esport, designa com a membres de la mesa de contractació permanent per a les licitacions del servei de bar cafeteria dels centres docents no universitaris de la província de València els següents:  
  
1. President: el secretari territorial.  
2. Secretària: la cap de la Unitat de Gestió Econòmica.  
3. Vocal: un representant de l'Advocacia General de la Generalitat.  
4. Vocal: un representant de la Intervenció Delegada.  
5. Vocal: la cap de la Secció de Gestió Economicoadministrativa.  
6. Vocal: el/la directora/a del centre docent de què es tracte o persona en qui delegue.  
  
València, 20 de setembre de 2017.- El conseller d'Educació, Investigació, Cultura i Esport, p. d. (R 26.10.2016; DOGV 7906), el director territorial d'Educació, Investigació, Cultura i Esport de València: L. Santiago Estañán Vanacloig.
Diari Oficial de la Generalitat Valenciana


Sumari del DOGV 8062, del 14-06-2017 (2017/4193)

Notificació de la sentència dictada en el procediment ordinari número 1644/2016.
--------------------------------------------------------------------------------

### Dades del document

Número de DOGV
:   8062

Data del DOGV
:   14-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4193


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el procediment ordinari número 1644/2016. [2017/4193]  
Carmen Ramos Fernández, secretària del Jutjat de Primera Instància número 11 de València, en el procediment ordinari número 1644/2016, seguit a instàncies d'Estrella Gordillo Biosca contra Desarrollo de Proyectos Inmobiliarios Pardo Vila, SL, en parador ignorat, s'ha dictat la sentència de data 5 d'abril de 2017 que té la dispositiva que, literalment, és com segueix:  
  
«Estime la demanda presentada per Estrella Gordillo Biosca contra Desarrollo de Proyectos Inmobiliarios Pardo Vila, SL, rebel, i condemne Desarrollo de Proyectos Inmobiliarios Pardo Vila, SL, a pagar a la part actora la suma de 51.554,70 euros, més els interessos legals.  
Respecte de les costes, pertoca imposar-les a la part demandada.  
Comuniqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació dins del termini de 20 dies.»  
  
Atés que es desconeix el domicili o la residència actuals de la part demandada, per la diligència d'ordenació d'11/074/17, de conformitat amb el que disposen els articles 156.4 i 164 de la Llei d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana.  
  
València, 11 d'abril de 2017.- La lletrada de l'Administració de justícia: Carmen Ramos Fernández.
Diari Oficial de la Generalitat Valenciana


Sumari del DOGV 8173, del 20-11-2017 (2017/9488)

Resolució de 10 d'octubre de 2017, de la Direcció General de Centres i Personal Docent, per la qual se citen els interessats en el procediment ordinari número 4/000312/5906-QY per a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8173

Data del DOGV
:   20-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/9488


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 10 d'octubre de 2017, de la Direcció General de Centres i Personal Docent, per la qual se citen els interessats en el procediment ordinari número 4/000312/7113-LC per a comparéixer en la via jurisdiccional. [2017/9488]  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat d'aquesta unitat administrativa l'expedient referit al procediment que es descriu:  
  
1. Recurrents: Colegio Sagrado Corazón de Jesús'Esclavas.  
2. Interessats: Afectats per la interposició del present recurs en l'expedient administratiu.  
3. Descripció: Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV 8044, 20.05.2017).  
  
4. Referència del rribunal: Procediment ordinari núm. 4/000312/9255-YV. NIG: 46633-05-7-2608-8460288.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al tribunal l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit de la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Quarta.  
  
  
València, 10 d'octubre de 2017. El director general de Centres i Personal Docent: José Joaquín Carrión Candel.